A BIZOTTSÁG 1607/2005/EK RENDELETE
(2005. szeptember 30.)
a tagállamok által továbbítandó adatokról és az Európai Mezőgazdasági Orientációs és Garancia Alap (EMOGA) Garanciarészlege által finanszírozott kiadások havi könyveléséről szóló 296/96/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika finanszírozásáról szóló, 1999. május 17-i 1258/1999/EK tanácsi rendeletre (1) és különösen annak 7. cikke (5) bekezdésére,
mivel:
(1)
A 296/96/EK bizottsági rendelet (2) 1. cikke rendelkezik arról, hogy a Bizottság a költségvetési előirányzatok keretében a tagállamok rendelkezésére bocsátja az EMOGA Garanciarészlege által finanszírozandó kiadásokhoz szükséges pénzeszközöket.
(2)
A 296/96/EK rendelet 7. cikkének (1) bekezdése rendelkezik arról, hogy az adott hónapra vonatkozóan bejelentett kiadásoknak meg kell egyezniük az adott hónapban ténylegesen teljesített kifizetésekkel és átvett összegekkel. Ezen alapelv alól van azonban néhány kivétel.
(3)
A költségvetés betartásának biztosítása érdekében, és a 296/96/EK rendelet 1. cikkének való megfeleléshez szükséges mértékig lehetővé kell tenni a tagállamok számára, hogy kiigazítsák a kiadásokra - az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról szóló, 1999. május 17-i 1257/1999/EK tanácsi rendelet (3) hatálya alá tartozó intézkedésekre vonatkozó kiadások kivételével - vonatkozó bejelentéseket.
(4)
Ezért a 296/96/EK rendeletet ennek megfelelően módosítani kell.
(5)
Az e rendeletben előírt intézkedések összhangban vannak az Európai Mezőgazdasági Orientációs és Garanciaalap Bizottsága véleményével,
ELFOGADTA EZT A RENDELETET:
1. cikk
A 296/96/EK rendelet 1. cikke (1) bekezdésének első albekezdése a következő ponttal egészül ki:
„d)
az 1257/1999/EK (4) tanácsi rendelet hatálya alá tartozó intézkedésekre vonatkozó kiadások kivételével a 2005. október 1-jétől 15-ig felmerült kiadásokat a kedvezményezettnek történt kifizetés hónapját követő hónap tekintetében is be lehet jelenteni, ha ez az 1. cikk rendelkezéseinek való megfelelés érdekében szükséges.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. szeptember 30-án.